Document ID: /roh_data/filtered/fineweb-2-filterrobots_roh.jsonl.gz/67021

Stich è vegnì elegì il 1983 sco cuntracandidat a la candidata uffiziala Lilian Uchtenhagen, omadus da la PS. El ha acceptà la nominaziun cunter la veglia da la direcziun da la partida.
Otto Stich ha surpiglià il departament da finanzas. Ses pli impurtants affars èn l'introducziun da la taglia sin plivalur. Quella è vegnida acceptada il 1993 suenter la 4. prova. 1995 è Stich sa retratg da sco cusseglier federal. Tenor indicaziuns da ses figl, è Stich sa durmentà paschaivlamain mesemna notg.
Onuraziuns per Otto Stich
Il cussegl federal ha condolà a la famiglia en malencurada ed en il parlament federal hai dà minutas da silenzi per la mort da l'anteriur minister da finanzas. El vegnia a restar en memoria sco persunalitad marcanta e cordiala, uschia scriva la regenza federala.
Il president dals social democrats Christian Levrat ha titulà Stich sco in dals pli vardaivels e populars cussegliers federals en l'istorgia. (sd/sda)